મિત્રો, ત્રણ-ચાર દિવસ પહેલા આપણે એક રચના ‘..સાંવરિયો..’ માણી જેના રચયિતા, અમરેલી અને રાજકોટનુ ગૌરવ એવા આ ગુજરાતી ભાષાના પ્રસિધ્ધ, પ્રતિષ્ઠિત ને વરિષ્ઠ કવિ કે જેમને સરેરાશ ભાવકોએ પારાવાર પ્રેમ કર્યો છે, તો સાહિત્યના અભ્યાસીઓએ અઢળક આદર આપ્યો છે. આટલી બહોળી પ્રસિદ્ધિ અને પ્રતિષ્ઠા સાંપડી હોય એવા કવિઓ બહુ ઓછા હોય છે. અને આવા ઉત્તમ કવિઓ સાંપડયા હોય એવી સદ્દભાગી ભાષા પણ બહુ ઓછી હોય છે. રમેશ પારેખ એવા સદ્દનસીબ સર્જકો માંહેંના એક છે અને ગુજરાતી ભાષા પણ એવી ભાગ્યશાળી ભાષા છે.